ועדת העבודה, הרווחה והבריאות, כנסת 16, פרוטוקול מספר 184, 2004-06-08 12:00

אריה אלדד: שלום רב, אני מתכבד לפתוח את הישיבה.

איילת זלדין: אנו צריכים לשוב לוועדה כל שנתיים ולהאריך את התקנות.

איילת זלדין: הבטחנו שנעשה כל שביכולתנו לתקן את החוק כדי שלא נצטרך לעשות את זה, למעשה, זאת הארכה די טכנית.

איילת זלדין: בהזדמנות שעשינו את ההארכה יש פה הטבה של האוצר, שהיינו מעדכנים את האגרות רק לפי שיעור עליית המדד, ועכשיו לאו דווקא בעליית המדד, אלא בשינוי בכלל.

איילת זלדין: כלומר אם המדד יירד, גם האגרה תרד.

איילת זלדין: כרגע האגרות הן 114 ש"ח.

אריה אלדד: איזה מקצועות?

איילת זלדין: מקצועות שמשרד העבודה עושה מכינות.

איילת זלדין: אנו מתנצלים בפני הוועדה שהגענו יומיים אחרי התאריך.

אריה אלדד: אני לא רואה כל קושי בתקנה 3.

אריה אלדד: אני מבקש להעיר לגבי תקנה 5; אנו שבים לוועדה מדי שנתיים להאריך את תוקף התקנות.

אריה אלדד: השאלה היא למה לא נקבע את זה לתמיד.

איילת זלדין: החוק לא מאפשר לנו, נעשה הכל כדי לתקן את החוק.

אריה אלדד: כדי להימנע מלעסוק בדברים טכניים שאין לנו השגות עליהם, אולי נקבע שאנו מאריכים אותם בארבע שנים.

איילת זלדין: עליזה רוזן לא נתנה לנו היתר.

ג'ודי וסרמן: הסעיף המסמיך, זה סעיף 59 לחוק שירות התעסוקה, שם אכן נקבע ששר העבודה רשאי באישור הוועדה לקבוע תקנות, ותוקף התקנות הראשונות יהיו לשנתיים, אלא שוועדת העבודה רשאית להאריך אותן מדי פעם בתקופה נוספת שתקבע, ושלא תפחת משנתיים.

ג'ודי וסרמן: כלומר יש סמכות לוועדה לקבוע תקנות מעת לעת לתקופות שלא יפחתו משנתיים, כלומר שנתיים ויותר משנתיים.

ג'ודי וסרמן: לכן יש סמכות, לדעתי, לוועדה לקבוע לטווח של שלוש-ארבע שנים או ככל שהוועדה תמצא לנכון.

ג'ודי וסרמן: אם יקבעו בינתיים שהסמכות היא להוראת קבע והיא סמכות להאריך, ממילא זה יתייתר.

אריה אלדד: אז אנחנו נאריך את התקנות לארבע שנים, ואם זה מכניס אי שקט לגורם שחושד שאנו עלולים לגרום נזק בעניין הזה, יתמרץ אותו לתקן את החוק.

איילת זלדין: מי שצריך לתקן את החוק זה אנחנו.

איילת זלדין: אני אשמח שזה יהיה לארבע שנים, השאלה היא אם אני אעשה את זה ולא אוכל לפרסם את זה, לא השגנו שום דבר.

ג'ודי וסרמן: מה הנימוק של שנתיים?

איילת זלדין: אני אפנה את תשומת לבכם שהאישור של ועדת האגרות גם היה לשנתיים.

איילת זלדין: התקנות האלה, על אף פשטותן, דורשות המון בירוקרטיה, ויש פה ועדת אגרות בין משרדית שמורכבת מהרבה נציגים.

איילת זלדין: ביקשנו לשנתיים וקיבלנו לשנתיים.

איילת זלדין: אני מבקשת שתתנו לנו את השנתיים, ובזמן הזה נעשה את המאמצים לאשר את זה.

אריה אלדד: בסדר, מאושר לשנתיים.

אריה אלדד: תודה רבה, הישיבה נעולה.